Čārlzs Bukovskis

Heinrihs Kārlis Bukovskis (), vairāk pazīstams kā Čārlzs Bukovskis (, dzimis , miris ) bija vācu izcelsmes amerikāņu dzejnieks un rakstnieks. Literatūras kritiķi parasti viņu pieskaita bītu paaudzei.

 Biogrāfija 
Čārlzs Bukovskis piedzima 1920. gadā Andernahā Vācijā. Viņa tēvs bija vācu izcelsmes amerikāņu karavīrs, bet māte vāciete. Trīs gadu vecumā viņš tika aizvests uz ASV. Ģimene sākumā apmetās Baltimorā,Charles Bukowski. Miles, Barry. October 6, 2009. Ebury Publishing. Pg. 11 bet 1930. gadā pārcēlās uz Losandželosu, kur Čārlzs Bukovskis nodzīvoja piecdesmit gadus.

Bukovskis savos darbos pievērsās nabadzīgo amerikāņu ikdienas dzīvei, rakstīšanai, alkoholam, attiecībām ar sievietēm un darba grūtībām. Pirmo stāstu viņš publicēja 24 gadu vecumā.

Viņa darbi parādījās avīzēs no 1940. gada līdz 1990. gadam un vēlāk tika pārpublicēti izdevniecībā Black Sparrow Press. Bukovskis alkohola ietekmē stāstus par viņa mīļo Losandželosu lasīja pa radio. Bukovskis esot sarakstījis tūkstošiem dzejoļu, simtiem īso stāstu un sešus romānus.New Yorker raksts par Bukovski Jānis Elsbergs tulkojis romānus "Sievietes" un "Holivuda", kā arī atdzejojis vairākus Bukovska darbus.

Ar Bukovska darbiem ir saistītas daudzas filmas un īsfilmas"Rīgas laiks" par Džona Dalagana dokumentālo filmu “Bukovskis: tā piedzimis” (2003) un viņš pats piedalījies vismaz četrās. 1981. gadā itāļu režisors Marko Ferreri uzņēma filmu Storie di ordinaria follia pēc Bukovska īso stāstu apkopojuma Erections, Ejaculations, Exhibitions and General Tales of Ordinary Madness. 1987. gadā pēc Bukovska scenārija uzņemta filma "Dzērājs" (Barfly, 1887),"imdb" Barfly  kurā galveno varoni Henriju Činaski atveido Mikijs Rurks. Pēc filmas uzņemšanas Bukovskis uzrakstīja romānu "Holivuda".

Pēdējais Bukovska darbs bija romāns Pulp. Drīz pēc tam 1994. gada 9. martā Bukovskis nomira no leikēmijas, nenodzīvojis līdz paša izvēlētajai nāves stundai: "Esmu visu saplānojis. Aiziešu 2000. gadā, kad paliks 80." Bēru rituālu vadīja budistu mūki. Bukovskis apbedīts Grīnhilsas memoriālajā parkā Rančo Palosverdesā, Losandželosas apgabala pilsētā. Uz viņa kapakmens rakstīts: "Nemēģiniet" () — frāze, ko Bukovskis lietoja vienā no saviem dzejoļiem, kā padomu topošajiem rakstniekiem un dzejniekiem par iedvesmu un radošumu. Bukovskis šo frāzi paskaidroja 1963. gada vēstulē Džonam Viljamam Koringtonam: "...nevajag censties ne pēc radīšanas, ne nemirstības... Tu gaidi, un, ja nekas nenotiek, tu gaidi vēl nedaudz. Tas ir kā kukainis augstu pie sienas. Tu gaidi, kad tas atnāks pie tevis".

2006. gada jūnijā Bukovska literāro arhīvu viņa atraitne ziedoja Hantingtonas bibliotēkai Sanmarīno, Kalifornijā. Visu viņa darbu, ko izdevusi Black Sparrow Press, eksemplāri glabājas Rietummičiganas universitātē, kas iegādājās izdevniecības arhīvu pēc tās slēgšanas 2003. gadā.

Izdevniecība Ecco Press turpināja izdot jaunus Bukovska dzejas krājumus, kas atlasīti no tūkstošiem darbu, kas publicēti mazos literārajos žurnālos. 2007. gadā izdotais darbs The People Look Like Flowers at Last ir viņa pēdējais pēcnāves izdevums. Mūsdienās ir pieejami visi viņa kādreiz nepublicētie darbi.
 Bibliogrāfija 
 Pazīstamākie romāni 
 1971 – Post Office
 1975 – Factotum
 1978 – Women
 1982 – Ham on Rye
 1989 – Hollywood
 1994 – Pulp
 Tulkots latviešu valodā 
 Holivuda. Rīga: AGB, 2003.
 Sievietes. Rīga: AGB, 2004.
 Kodiens. Rīga. Neputns, 2020.

 Atsauces 

 Ārējās saites 

"Satori" Septiņi dzejoļi (Atdzejojis Jānis Elsbergs.) 
"Satori" Desmit dzejoļi 
"Satori" Sievietes. (Fragmenti) (latviski) 
"Satori" Pati skaistākā sieviete pilsētā (latviski) 
 Poetry Foundation par Bukovski 
 Izdevniecības Tiscali arhīvs 

Kategorija:Amerikāņu rakstnieki
Kategorija:Reinzemē-Pfalcā dzimušie
Kategorija:Angļu valodā rakstošie